Bábtörténet és bábtervezés

A báb szó hallatán sokunknak a Muppet Show jut elsőre eszébe, és nem is gondolnánk, hogy micsoda sokrétű, meglepően izgalmas műfajjal van dolgunk. Amellett, hogy gyerekeknek készíteni színházi előadást az egyik legszívhezszólóbb feladat, a báb műfaja nemcsak gyerekeknek szól, minden korosztálynak nagyon érdekes lehet. A felnőtt bábjátszás az egyik legizgalmasabb színházi műfaj, hiszen a báb olyan megoldásokra ad lehetőséget, amire a színész fizikailag képtelen, így végtelen lehetőségek állnak a tervező rendelkezésére.

Az alkotókör célja, hogy megismerkedjünk e nagyszerű, ősi műfajjal, amely a kortárs művészetet is folyamatosan inspirálja, es ott van a szórakoztatóiparban, a mozivásznon, videoklipekben.

Heti 2x45 perces előadás sorozat a világ és Magyarország bábszínház történetének ismertetésére és a tematikusan hozzá kapcsolódó bábtechnikák bemutatására összpontosít. Az éves program során a tanítványok megismerkednek a Budapesti bábszínházakkal és előadásaikkal, valamint elsajátítják a báb és maszk tervezés és készítés alapjait.

Az elkészült bábok mozgatási technikáival megismerkedve rövid jeleneteket hozunk létre. Mind a bábok készítését, mind az azokkal történő előadásokat, improvizációkat dokumentáljuk, az év végén kiállítás és filmvetítés keretében prezentációra kerülnek.

Így a báb tervezésében, elkészítésében, ugyanúgy részt vesznek a tanulók, mint a bábok animálásában, jelenetek megrendezésében, filmezésben, és a készített videó anyag megvágásában, így egy interaktív, izgalmas végterméket kiszítunk, amit aztán akár Youtube-on és hasonló csatornákon közzé tehetünk, animációs fesztiválokra küldhetünk.

Schuckert Gréta, diplomás bábtervező vagyok, legizgalmasabb munkaimat a londoni Blind Summit színháznál végeztem. Magam is belekóstoltam a bábozás és a báb előadás rendezésbe is, valamint illusztrációval és animációs filmek készítésével is foglalkozom. Aki az en szakkörömet választja, biztosan egy izgalmas, akció dús és nagyon szórakoztató tárgyat választ.